Publication: Magyar Közlöny
Issue: MK-2000-15 (Year: 2000, Number: 15)
Era: 1990-2004
Section: szóló 1993. évi III. törvény (a továbbiakban: Sztv.) 3. §
Paragraph Index: 183

(2) bekezdése szerint a helyi képviselő-testület feladatkörében rendeletet alkothat, amely nem lehet ellentétes magasabb szintű jogszabállyal. Az Ötv. 16. § (1) bekezdése pedig kimondja, hogy a képviselő-testület törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására rendeletet alkot. Az Ötv. 8. § (4) bekezdése alapján a települési önkormányzat kötelezően ellátandó feladata a szociális alapellátásról való gondoskodás. Az Sztv. 3. § (3) bekezdése szerint e törvény meghatározza a pénzbeli, a természetben nyújtott és a személyes gondoskodást nyújtó szociális ellátások egyes formáit, a jogosultság feltételeit, annak megállapítását, a szociális ellátás finanszírozásának elveit és intézményrendszerét, továbbá a szociális ellátást nyújtó szervezet és a jogosult közötti jogviszony főbb elemeit. Az Sztv. 25. § (3) bekezdése a szociális alapellátás formái között nevesíti a lakásfenntartási támogatást, amelyet a települési önkormányzat szociális rászorultság esetén az e törvényben, valamint az önkormányzat rendeletében meghatározott feltételek szerint állapít meg. A lakásfenntartási támogatásra vonatkozó speciális szabályokat az Sztv. 38—39. §-ai határozzák meg. Az Sztv. 38. §-a a támogatásra való jogosultság feltételeiről és annak szabályozásáról így rendelkezik: „(1) A települési önkormányzat lakásfenntartási támogatást nyújthat annak a családnak vagy személynek, aki a településen elismert minimális lakásnagyságot és minőséget meg nem haladó lakásban vagy nem lakás céljára szolgáló helyiségben lakik és lakás hasznosításából származó jövedelemmel nem rendelkezik. 2000/15. szám

Source: https://magyarkozlony.hu/hivatalos-lapok/b071e06ef947d3720588b5b19949f03cf210b365/dokumentumok/9836ce32b5fcd6e559e174832eb0cddfe25651fe/letoltes